stanford-oval/wikipedia huggingface dataset:
ז'וזף ברטראן
ביוגרפיה

ברטראן נולד ב-11 במרץ 1822 בפריז, צרפת, לרופא אנכסנדר ז'אק פרנסואה ברטראן. אביו מת כשהיה רק בן תשע, אך ז'וזף היה מחונן וכבר בגיל תשע דיבר לטינית שוטפת והבין מושגים גאומטריים, אלגבריים ואלמנטריים שונים. מגיל 11 עד גיל 17 הוא קיבל שני תארים ראשונים, רישיון ודוקטורט עם עבודת גמר על התיאוריה המתמטית של החשמל. בשנת 1839 התקבל לבית הספר אקול לפוליטכניקה.
בנו הוא הגאולוג מרסל אלכסנדר ברטראן.
ברטראן היה פרופסור באקול פוליטקניק שבקולז' דה פראנס, ואף היה חבר באקדמיה הצרפתית למדעים והמזכיר הקבוע שלה במשך עשרים ושש שנים. בשנת 1858 נבחר לחבר זר באקדמיה השוודית המלכותית למדעים. הוא מת ב-5 באפריל 1900, בגיל 78.
מחקר

ב-1845 פרסם השערה, לפיה עבור כל מספר טבעי n הגדול מ-3, קיים לפחות מספר ראשוני אחד בקטע  \left(n,2n-2\right). פפנוטי צ'בישב פרסם הוכחה ב-1850, והיא מוכרת כיום כהשערת ברטראן, "משפט ברטראן-צ'בישב" או "משפט צ'בישב". ב-1850 התפרסם גם בפרדוקס בתחום ההסתברות, שמכונה כיום הפרדוקס של ברטראן. פרדוקס נוסף, בתורת המשחקים, נקרא על שמו-פרדוקס ברטראן.
ב-1849 היה הראשון שהגדיר מספרים ממשיים באמצעות חתכי דדקינד.
ברטראן תרגם לצרפתית את עבודתו של קרל פרידריך גאוס על תאוריית הטעויות ושיטת הריבועים הפחותים.
בתחום הכלכלה הוא סקר את העבודה על תאוריית האוליגופול, במיוחד את מודל התחרות של המתמטיקאי הצרפתי אנטואן אוגוסטין קורנוט. המודל שיצר, מודל התחרות של ברטראן, טען שקורנוט הגיע למסקנה מטעה מאוד, והוא עשה זאת בצורה שונה-באמצעות מחירים ולא כמויות כמשתנים האסטרטגיים, ובכך הראה שמחיר שיווי המשקל שווה למחיר התחרותי.
הוא היה אחד האנשים הראשונים שכתבו שאנטרופיה וטמפרטורה תרמודינמית מוגדרים רק לתהליכים הפיכים.
ראו גם

הפרדוקס של ברטראן
מודל ברטראן
זכויות להט"ב באיי הבתולה הבריטיים

| --- | --- |

איי הבתולה הבריטיים
 מעמד בחוק:  חוקי משנת 2001
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית מעוגנת בחוקה
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  בעד (כחלק מטריטוריה בריטית מעבר לים של הממלכה המאוחדת שהצביעה בעד)
לסביות, הומואים, טרנסג'נדרים וביסקסואלים (להט"ב) בטריטוריה הבריטית שמעבר לים של הממלכה המאוחדת באיי הבתולה הבריטיים מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית באיים מאז 2001 בנוסף להגנה מוחלטת מפני אפליה על רקע נטייה מינית שקיימת בחוקת האיים מאז 2007. עם זאת, לא קיימת הכרה בזוגיות-חד מינית הן באמצעות נישואים חד-מיניים והן באמצעות הכרה מוגבלת יותר באיחודים אזרחיים, בעוד שזוגות חד-מיניים אינם רשאים לאמץ באופן משותף או חורג.
מעמד בחוק

לפני שנת 2001, קיום מין אנאלי ומין אוראלי בין זוגות הטרוסקסואלים והומוסקסואלים גברים כאחד היוו עבירות פליליות, על רקע איסור "מעשי סדום" לפי הקוד הפלילי של איי הבתולה הבריטיים. עם זאת, פעילות הומוסקסואלית נשית בין זוגות לסביות לא הופללה מעולם. מאז 2001, גיל ההסכמה נקבע ל-16 שנים, באופן שוויוני בין זוגות הומוסקסואלים והטרוסקסואלים.
פעילות מינית בין שני מבוגרים בהסכמה הוכשרה במפורש על ידי דבר המלך במועצה באיי הבתולה הבריטיים (ובטריטוריות הבריטיות שמעבר לים) על ידי ממשלת הממלכה המאוחדת בהתאם לסעיפים 3(1) ו-3(7) של צו השטחים הקריביים (החוק הפלילי), 2000. לפי סעיף 4 לצו, לחוק יש תוקף רטרוספקטיבי.
כטריטוריה בריטית מעבר לים, ממשלת איי הבתולה הבריטיים נדרשת לעמוד בהתחייבויותיה של הממלכה המאוחדת בפני ארגוני זכויות אדם בינלאומיים. בין היתר ההתחייבות כוללת דבקות באמנה האירופית לזכויות אדם, המדגישה את האחריות להבטחת אי-אפליה ושוויון. האמנה האירופית לזכויות אדם הוכרה על ידי בתי המשפט ברחבי איי הבתולה הבריטיים כבעלת סמכות של השפעה משפטית.
הכרה במערכות יחסים חד-מיניות

איי הבתולה הבריטיים אינם מכירים בנישואים חד מיניים, וגם לא בכל צורה של זוגיות חד-מינית (איחוד אזרחי, נישואי חוזה, מעמד ידועים בציבור).
בשנת 2015, בעודו הצהיר על התנגדותו להכשרתם של נישואים חד-מיניים ברחבי האיים, ראש הממשלה אורלנדו סמית' (אנ'), אמר שהוא "פתוח להתייעצות ציבורית בנושא".
תיקון לחוק הנישואים שהועבר בשנת 2017, לא כלל בתוכנו הכשרה של נישואים חד-מיניים.
ב-2021 זוג חד-מיני מקומי עתר לבית משפט עבור ערעור על חוקתיות הסירוב להכיר בנישואיהם החד-מיניים שנערכו בממלכה המאוחדת לאחר שפנו לרשם הכללי ברחבי האיים בבקשה לקבל רישיון לנישואיהם לפי סעיף 26 לחוק הנישואים בעוד הרשם יערוך את הטקס בהתאם לסעיף 15 (2) לחוק. עם זאת, ב-2 בפברואר 2021 סירב הרשם הכללי לשתי הבקשות בטענה כי הזוג הוא מאותו המין. בני הזוג טענו כי האיסור על הכרה נישואים חד-מיניים "נוגד את סעיפים 9, 12, 19, 20, 21 ו-26 לחוקת איי הבתולה הבריטיים, ולאור הסעיפים 31 ו-115, יש לשנות את החוקים הקיימים עבור השוואתם". ההליכים בתיק נמשכו מאז.
הגנה מפני אפליה

חוקת איי הבתולה הבריטיים מאז 2007 (אנ') אוסרת במפורש על אפליה על רקע נטייה מינית,
"מפלה - פירושו מתן יחס שונה לאנשים שונים מכל עילה כגון מין, גזע, צבע, שפה, דת, דעה פוליטית או אחרת, מוצא לאומי, אתני או חברתי, קשר עם מיעוט לאומי, רכוש, יחסי משפחה, מצב כלכלי, נכות, גיל, לידה, נטייה מינית, מעמד משפחתי או אחר".
תנאי מחיה

איי הבתולה הבריטיים מוגדרת כטריטוריה בעלת חברה שמרנית ודתית. כתוצאה מכך, גילויי חיבה גלויים בין זוגות חד-מיניים עלולים להוות מטרה לפגיעה, בעוד אזרחי להט"ב מקומיים נאלצים לשמור בדרך כלל על נטייתם המינית או זהותם המגדרית האמיתית בסוד. לאורך השנים, דווחו מקרים בהם זוגות חד-מיניים ואזרחי להט"ב בודדים הוטרדו ואף הותקפו פיזית על רקע נטייתם המינית. חלק מההתקפות האלימות הללו הוצדקו על ידי המקומיים בהיותם "עוקבים אחר הוראות כתבי הקודש".
טבלת סיכום

| --- | --- |
פעילות הומוסקסואלית חוקית:  (מאז 2001)
גיל הסכמה שווה לזוגות הטרוסקסואלים:  (מאז 2001)
חוקים נגד אפליה בתעסוקה:  (מאז 2007)
חוקים נגד אפליה במתן סחורות ושירותים:  (מאז 2007)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2007)
נישואים חד מיניים: 
הכרה בזוגיות חד מינית (איחוד אזרחי, נישואי חוזה, מעמד ידועים בציבור): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
זכות לשינוי מגדר בחוק: 
גישה להפריה חוץ-גופית לזוגות לסביות: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:
הערות שוליים

↑  Britain Scraps Homosexuality Laws, www.glapn.org
↑  Island Sun - Local News - British Virgin Islands, web.archive.org, ‏2011-07-13
↑  Country Profile: British Virgin Islands (British Overseas Territory), web.archive.org, ‏2011-04-13
↑  EXCLUSIVE: Same-Sex Couple Moves To Court To Have Marriage Legalise, www.bviplatinum.com (באנגלית)
↑  Gay Life in British Virgin Islands - GlobalGayz, www.globalgayz.com
חומר מווסת חומציות

חומר מווסת חומציות או מווסת ערך הגבה (acidity regulator או pH control agent) הם תוספי מזון המוספים למוצרי מזון וכן מרכיבים במוצרי רחצה ותרופות המשמשים לשליטה בערך הגבה של חומר ולוויסותו (בין אם הוא חומצי ובין אם הוא בסיסי).
חומרים אלה כוללים חומצות אורגניות או חומצות מינרליות וכן בסיסים וחומרי ניטרול, או חומרי הפרדה.
בתעשיית המזון נהוג לסמן חומרים אלה באמצעות מספרי E, כאשר תחום המספרים 300 - 400 משמש לרוב לחומרים מסוג זה.
החומרים הנפוצים ביותר בתעשיית המזון לוויסות חומציות הם חומצה ציטרית, חומצה אצטית וחומצה לקטית.
חוקת לוקסמבורג

חוקת לוקסמבורג היא קובץ החוקים העליון של הדוכסות הגדולה של לוקסמבורג. החוקה הנוכחית נכנסה לתוקף ב-17 באוקטובר 1868.
חוקת 1868 סימנה את השינוי הרדיקלי במבנה החוקתי של לוקסמבורג, אך למעשה היא הייתה תיקון לחוקה המקורית. ההכרזה על החוקה הקודמת נעשתה ב-12 באוקטובר 1841, כניסתה לתוקף ב-1 בינואר 1842, והיא תוקנה פעם אחת ב-20 במרץ 1848 ופעם נוספת ב-27 בנובמבר 1856.
רשימת התיקונים

19 במאי 1919 - הריבונות הלאומית הועברה מהמונרך לאומה (סעיף 32). סמכויות של המונרך לפקד על הכוחות המזוינים ולחתום על הסכמים אושררו, בתנאי שההסכם איננו סודי וכי מועצת המדינה אישרה אותו (סעיף 37). כל שינוי בשטחה הטריטוריאלי של לוקסמבורג חייב להיות מאושר קודם לכן בחוק (סעיף 37).
28 באפריל 1948 - הדוכסות הגדולה הוגדרה כ"מדינה חופשית, עצמאית ובלתי ניתנת לחלוקה", ובכך הסתיימה הנייטרליות הפוליטית של המדינה (סעיף 1).
6 במאי 1948 - הוכנסו שינויים בנושא מדיניות השפה בתחום החוק והמשפטים, וזאת במקום מעמד שווה לצרפתית וגרמנית (סעיף 29).
15 במאי 1948 - זכות ההצבעה הוגבלה ללוקסמבורגים המתגוררים במדינה שגילם מעל 21, ושזכויותיהם הפוליטיות אינן מוגבלות מסיבה כלשהי. גילם של המועמדים המתמודדים בבחירות חייב להיות מעל 25 (סעיף 52).
1948 - 21 במאי
1956 - 27 ביולי 25 באוקטובר
1972 - 27 בינואר
1979 - 13 ביוני
1983 - 25 בנובמבר
1988 - 20 בדצמבר
1989 - 31 במרץ 20 באפריל 13 ביוני 16 ביוני 19 ביוני
1994 - 23 בדצמבר
1996 - 12 ביולי
1998 - 12 בינואר
1999 - 29 באפריל 2 ביוני
2000 - 8 באוגוסט
2003 - 18 בפברואר 19 בדצמבר
2004 - 26 במאי 19 בנובמבר
חוג נוער

חוג נוער הוא מסגרת ייחודית לבני נוער שוחרי טיולים. מטרת החוג היא קיום מסגרת לטיול ולחינוך מתמשך לשמירת טבע ולאהבת הארץ. החוגים מורכבים מבני נוער מכל רחבי הארץ החברים בחוג לאורך זמן. כל חוג נוער פועל מטעם בית ספר שדה מסוים של החברה להגנת הטבע.
חוג נוער גולן וחרמונים מטייל בהרי אילת. ינואר, 2006.
פעילות החוג

בחוג חברים בדרך כלל בני נוער בכיתות ט'-יב' ולהם זוג מדריכים מצוות בית ספר שדה המתכננים ומבצעים את הפעילות לאורך השנה. במסגרתו, בני הנוער יוצאים לטיולים אחת לחודש או במהלך חופשות בית הספר.
הטיולים נמשכים יותר מיום אחד, כאשר הלינה והבישול מתבצעים בשטח. את הציוד האישי והקבוצתי כולו סוחבים חברי החוג בתרמילים על הגב.
ראו גם

בית ספר שדה
החברה להגנת הטבע
חנש"מ
זיכיון (מדיה)

זיכיון או פרנצ'ייז (מאנגלית: franchise) הוא מכלול קניין רוחני הכולל לרוב יקום בדיוני, דמויות, תפאורה, וסימני מסחר שמקורם ביצירה מסוימת – לרוב ספרותית, קולנועית, טלוויזיונית, קומיקס או משחק וידאו. הזיכיון מלווה בדרך כלל במסחור ובפרסום רב.
סוגי זיכיונות במדיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
זיכיונות סיפורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. בספרות, בקולנוע, בטלוויזיה, במשחק מחשב עלילתיים.
זיכיונות סיפורת > דוגמאות בולטות

זיכיונות ידועים שמקורם בספרות הם זיכיון הארי פוטר – מסדרת ספרים לסדרת סרטים, הלגנדריום של טולקין שחלקו עובד לטרילוגיית שר הטבעות.
זיכיון מלחמת הכוכבים החל כסדרת סרטי קולנוע אך התרחב לזיכיון שכולל סדרות אנימציה טלוויזיוניות, ספרי קומיקס, נובלות (ספרי סיפורת), משחקי מחשב ווידאו ומגוון רחב של מרצ'נדייז (כגון צעצועים ומוצרים ממותגי הזיכיון).
סדרת סרטי שודדי הקאריביים מבוססת על מתקן בפארקי שעשועים של דיסני.
זיכיונות הפקות שאינן סיפורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. בספרות העיונית, בתוכניות ריאליטי.
היקום הקולנועי של לזמן את הרוע
קנוניות והמשכיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מרצ'נדייזינג

מוצרי מרצ'נדייז בדרך כלל נחשבים מחוץ לזיכיון, אך לפעמים מתפתח זיכיון ממשחק וידאו, סרט או טלוויזיה שהופקו למטרת שיווק מוצרים.
מיקס-מדיה יפני

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש שיטה ומונחים.
זיכיונות מתוכננים

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
יצירות המשך רבות לעיתים מתוכננות מראש, ובמקרה של סרטי קולנוע, שחקנים ובמאי קולנוע חותמים מראש על השתתפותם בסרטי ההמשך. לעיתים מחזיקים אולפני הסרטה בזיכיונות ארוכי-טווח, שדורשים החתמת שחקנים ובמאים שונים במרוצת השנים. הדבר נובע אם מפאת גילו של השחקן, או אם דמותו נהרגה. דוגמה לזיכיונות ארוכי טווח הם סרטי ג'יימס בונד, טרזן, ומסע בין כוכבים הטלוויזיוני.
הכנסות

זיכיון המדיה המכניס ביותר בעולם הוא פוקימון, נכון לשנת 2018 שוויו הוא 59 מיליארד דולר. הבא אחריו הוא מלחמת הכוכבים עם 42 מיליארד דולר.
ראו גם

זיכיונות של סרטים וסדרות עליהם קיימים ערכים בוויקיפדיה העברית
שובר קופות
קרוסאובר
ריבוט
רימייק
לייב-אקשן
לקריאה נוספת

Katerina Marazi, Brand Identity, Adaptation, and Media Franchise Culture, Acta Universitatis Sapientiae, Film and Media Studies 9, 2014, עמ' 229–242 doi: 10.1515/ausfm-2015-0012
Mizuko Ito (אנ'), Gender Dynamics of the Japanese Media Mix, The MIT Press, 2008
Mizuko Ito (אנ'), Mobilizing the Imagination in Everyday Play: The Case of Japanese Media Mixes, 1 Oliver's Yard, 55 City Road, London EC1Y 1SP United Kingdom: SAGE Publications Ltd, 2008, עמ' 397–412
"Technologies of the Childhood Imagination: Yugioh, Media Mixes, and Everyday Cultural Production"
הערות שוליים

↑  Business Summary｜The Pokémon Company, Pokémon official website (הקישור אינו פעיל)
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
תרשים של ההמשכיות בסרטי הזיכיון ליל המסכות / ליל כל הקדושים
וודוקנאל סנקט פטרבורג

| --- | --- |

 נתונים כלליים
 סוג:  חברה ציבורית
 תקופת הפעילות:  1858–הווה (כ־166 שנים)
 מיקום המטה:  סנקט פטרבורג 
 בעלות:  מינהל העיר סנקט פטרבורג
 הכנסות:  32,501,800,000 רובל רוסי (נכון ל־2017) 
  
 http://www.vodokanal.spb.ru
 
וודוקאנל סנקט פטרבורג (ברוסית: Водоканал Санкт-Петербурга) הוא חברה ממלכתית בבעלות מינהל העיר סנקט פטרבורג המספקת שירותי אספקת מים ותברואה לתושבי העיר סנקט פטרבורג ונחשבת לאחת החברות הגדולות בתחומה ברוסיה. החברה מנהלת גם את מזרקות העיר והשירותים הציבוריים ומאז שנת 2012 מקימה ומפעילה תחנות המסת שלג נייחות.
הנהלה

מנכ"ל וודוקנאל בשנים 1987–2016 היה פליקס קרמאזינוב. משנת 2016 עד 18 במרץ 2019 שימש יבגני צליקוב בתפקיד. ב-20 בנובמבר 2019 נעצר על ידי ועדת החקירות הפדרלית, באשמת מעילה ושימוש לרעה בכספים. מאז ספטמבר 2019, אלכסנדר דנילוב מכהן כמנכ"ל וודוקנאל.
החברה מעסיקה 8,838 עובדים (נכון ל-01.01.2019).
פעילויות

"וודוקנאל" מספקת שירותי אספקת מים וביוב ל-5.2 מיליון תושבי סנקט פטרבורג, כמו גם לעשרות אלפי ארגונים וחברות בעיר. הבעלים של החברה היא העיר סנקט פטרבורג.
התפיסה האקולוגית של וודוקנאל מבוססת על הבנת תפקידה של החברה בהבטחת מצב סביבתי חיובי בכל אזור הים הבלטי. תחום בינלאומי מרכזי בפעילותה הוא השתתפות בפעילות ארגונים ציבוריים ובין-ממשלתיים של מדינות האזור הבלטי, כולל במסגרת הוועידה הבינלאומית של ועדת הלסינקי להגנת סביבת הים הבלטי (HELCOM). וודוקנאל מקדיש תשומת לב רבה לעבודה החינוכית. המיזם כולל מרכז מידע וחינוך, הכולל את מתחם המוזיאונים "יקום המים" והמרכז האקולוגי לילדים בעיר.
המרכז הבינלאומי לטכנולוגיות מים מתקדמות פועל גם הוא על תשתיות החברה.
וודוקנאל הקימה מערכת משוב יעילה עם הצרכנים: לחברה קו חם שמספרו 305-09-09.
פעילויות > אספקת מים יומית ממוצעת

בשנים האחרונות נפח המים המסופקים ירד משמעותית עקב ירידה בהיקף התעשייה והתקנה מסיבית של מכשירי מדידת מים (מטרים), וכתוצאה מכך, חיסכון במים מצד האוכלוסייה.
2004 - 2578.8 אלף מ"ק
2005 - 2514.7 אלף מ"ק
2006 - 2466.9 אלף מ"ק
2007 - 2311.2 אלף מ"ק
2008 - 2168.9 אלף מ"ק
2009 - 2028.2 אלף מ"ק
2010 - 1994.7 אלף מ"ק
2011 - 1922.9 אלף מ"ק
2012 - 1853.3 אלף מ"ק
2013 - 1808.8 אלף מ"ק
2014 - 1712.7 אלף מ"ק
2015 - 1635.6 אלף מ"ק
2016 - 1603.9 אלף מ"ק
2017 - 1555.9 אלף מ"ק
2018 – 1540.3 אלף מ"ק
תשתית

מערכת אספקת המים של פטרבורג כוללת:
7,297.4 ק"מ של רשתות אספקת מים
193 תחנות שאיבה
9 מפעלי מים (הגדולים ביותר הם מפעלי המים הדרומיים, מפעלי המים הצפוניים, מפעלי המים הראשיים)
2 מפעלים לייצור נתרן היפוכלוריט
מערכת הביוב כוללת:
8 980.2 ק"מ רשתות ביוב
270.7 ק"מ של תעלות איסוף
209 תחנות שאיבת ביוב
18 מתקני טיהור שפכים (כולל 14 לטיפול בשפכים ביתיים ו-4 לטיפול בנגר עילי. המתקנים הגדולים ביותר הם תחנת הסינון המרכזית, תחנת הסינון הצפונית, מתקן לטיפול בשפכים בדרום מערב העיר)
3 מפעלי שריפת בוצה
11 תחנות נייחות להמסת שלג
7 נקודות איסוף שלג המצוידות בציוד הנדסה נייחת
ראו גם

רוסוודוקנאל
מוסוודוקנאל
אספקת מים ברוסיה
הערות שוליים

1 2  Е.Нефёдова, И.Новолуцкий, Т. Портнова. Главная водопроводная станция — флагман водоснабжения Санкт-Петербурга // Водоочистка. Водоподготовка. Водоснабжение, № 6 (138), июнь 2019
↑  "Ушел из жизни Феликс Владимирович Кармазинов - Администрация Санкт-Петербурга". www.gov.spb.ru. נבדק ב-2019-11-25.
↑  "Целиков Евгений Иванович биография и пресс-портрет". whoiswho.dp.ru. נבדק ב-2019-11-25.
↑  "Экс-гендиректор Водоканала Целиков задержан после утренних обысков" (ברוסית). www.fontanka.ru. 2019-11-20. נבדק ב-2019-11-25.
↑  "В Петербурге после обысков задержали экс-главу "Водоканала" Евгения Целикова". www.dp.ru. נבדק ב-2019-11-25.
↑  "Данилов Александр Николаевич биография и пресс-портрет". whoiswho.dp.ru. נבדק ב-2019-11-25.
↑  "Структура и руководство ГУП «Водоканал Санкт-Петербурга»". אורכב מ-המקור ב-2019-03-22. נבדק ב-2019-03-18.
בניין מגדל מים בעיר סנקט פטרבורג, מהמאה ה-19.
משאית שירות של וודוקנאל סנקט פטרבורג
חומר לבן

| --- | --- |

מבט תיכון על חתך במישור החיצי של המוח. בתמונה ניכרים הבדלי הצבעים בין החומר האפור בשוליים לחומר הלבן במרבית החתך
 שיוך:  מוח 
 מזהים
 לטינית (TA98):  substantia alba 
 טרמינולוגיה אנטומיקה:  A14.1.00.009 
 TA2 (2019):  5366 
 FMA:  83929 
 קוד MeSH:  A08.186.211.204 
 מזהה MeSH:  D066127 
 מערכת השפה הרפואית המאוחדת:  C0682708 
 
חומר לבן (TA: Substantia alba) הוא כינוי לסוג של רקמה במערכת העצבים המרכזית. רקמה זו מורכבת ברובה מאקסונים של תאי עצב, המשמשים כצינור להעברת מידע בתוך מערכת העצבים. צבעו הבהיר של החומר הלבן נובע ממעטה המיאלין שמכסה ומבודד את האקסונים, ומאפשר להם להוליך דחפים עצביים במהירות גבוהה.
הרקמה העיקרית השנייה במערכת העצבים היא החומר האפור, אשר בניגוד לחומר הלבן מכיל בעיקר גופי תאים. תפקידו של החומר הלבן הוא לקשר את האזורים השונים של חומר אפור במוח ובחוט השדרה אחד לשני ולהוליך אותות ביניהם.
בגיל ההתבגרות החומר הלבן עובר התעבות הדרגתית ושווה בין כל אזורי המוח, בעוד שהתפתחות החומר האפור משתנה מאזור לאזור.
המבנים של חומר לבן במערכת העצבים ממוקמים בעומק המוח הגדול מתחת לקליפת המוח, בחלקים החיצוניים של חוט השדרה ומתחת לקליפת המוח הקטן. בתוך האזורים השונים של חומר לבן נמצאים ריכוזים נוספים של חומר אפור, למשל גרעיני הבסיס. המבנה הגדול ביותר של חומר לבן במוח הוא כפיס המוח (קורפוס קלוסום) המקשר בין ההמיספרה הימנית והשמאלית.
פגיעה בחומר הלבן מקושרת למחלות שונות במערכת העצבים. טרשת נפוצה מתאפיינת בהרס של מעטה המיאלין באקסונים. הרס של חומר לבן מתרחש גם בחלק מהמחלות הניווניות של מערכת העצבים, כגון מחלת אלצהיימר.
הערות שוליים

↑  מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון.
| --- | --- |
בקרת זהויות :  TA98: A14.1.00.009
חוקת מצרים (1923)

החוקה של מצרים, שנתקבלה ב-1923 (בערבית: دستور مصر 1923), הייתה החוקה בממלכת מצרים בין השנים 1923 ו-1952, למעט חמש שנים (1930-1935) בהן הונהגה חוקת 1930. חוקה זו היוותה את הבסיס למציאות הפרלמנטרית בראשיתה של מצרים המודרנית.
לאחר מלחמת העולם הראשונה פרצו במצרים מהומות 1919 שקראו לשחרור, עצמאות ודמוקרטיה. תוצאת המהומות הייתה ההצהרה של 28 בפברואר 1922, שהכירה במצרים כמדינה עצמאית (עם כמה הסתייגויות) והפסיקה את מעמדה כפרוטקטורט בריטי. בהתבסס על המצב החדש, נוצרה חוקה מצרית חדשה שהתקבלה ב-23 באפריל 1923 על ידי ועדת חקיקה בת 30 חברים שמינה הסולטאן פואד הראשון בלחץ הבריטים. הוועדה כללה נציגים של מפלגות פוליטיות כמו גם מנהיגי תנועות לאומיות.
חוקת 1923 התבססה על שילוב בין החוקה הבלגית ובין החוקה העות'מאנית שהיו שתיהן בעלות מאפיינים של מונרכיה חוקתית, הפרדת הרשויות ושני בתי מחוקקים. גם חוק הבחירות של 1923 התבסס על החוקה של בלגיה (שהתבססה על החוקה האנגלית הלא כתובה). החוקה קבעה את המסגרת הפוליטית של המדינה. לפי החוקה וחוק הבחירות הוקם פרלמנט של שני בתים: חברי בית הנבחרים (הבית התחתון) נבחרו בעקיפין בידי כל האזרחים שהיו בעלי זכות בחירה, וחברי הבית עליון, הסנאט, שמקצתם מונו ומקצתם נבחרו בידי קבוצת בוחרים מצומצמת. אולם למלך נשארו סמכויות נרחבות: היה ביכולתו למנות את ראש הממשלה, לפטר את הממשלה, לא לאשר חוקים ואף לפזר את הפרלמנט. כיוון שבכל מערכות הבחירות ניצחו מתנגדי המלך, נשלטה מצרים בדרך כלל ללא פרלמנט.
אולם חוקה זו בוטלה על ידי המלך. בעקבות שינוי החוקה לחוקת 1930, לא השתתפה מפלגת הוופד בבחירות של 1931. מאוחר יותר בשנת 1930, ביטל המלך פואד הראשון את החוקה משנת 1930, אולם לא החזיר את החוקה של 1923 ובכך הצליח להפטר מכל מגבלה שהחוק הטיל על סמכויותיו. הפרלמנט פוזר, ובשנת 1935 עמדה מול ממשלתו של מוחמד תאופיק נסים קואליציה בראשות הוופד בהשתתפותם של כמעט כל הפוליטיקאים שהודחו מן השלטון, ואלה תבעו החזרתה של חוקת 1923. במשך כל שנת 1935 שררה במצרים תסיסה בעקבות ביטול החוקה ובדצמבר נערכו הפגנות ופרצה שביתה. בעקבות אירועים אלו, נאלץ המלך להחזיר את החוקה של 1923. נסים התפטר וממשלת קואליציה בראשותו של עלי מאהר הוקמה ב-1936. בבחירות של אותה שנה עלתה מפלגת הוופד.
מספר חברי הפרלמנט השתנה מספר פעמים במשך התקופה בה הייתה החוקה תקפה. הוא עמד על 214 חברים בשנים 1924-1930 ואחר-כך עלה ל-235. בשנים 1931-1934 (בהן חוקת 1923 לא התקיימה, אך למעשה נהגו על פיה) היו 150 חברים בפרלמנט. מ-1936 ועד 1938 היו בפרלמנט 232 חברים ומ-1938 ועד 1949, 264 חברים. ב-1950 הועלה המספר ל-319 חברים ומספר זה התקיים עד מהפכת הקצינים החופשיים ב-1952.
מצב חוקת 1923 במצרים ותנאי קיומה התדרדרו במשך שנות קיומה בשל סיבות פנימיות וחיצוניות. התדרדרות זו השתקפה בתהפוכות הפוליטיות במצרים ובחוסר יציבות שלטוני עד למצב בו 40 ממשלות כיהנו בתקופה של פחות מ-30 שנה, בין 1923 ו-1952.
מעמד האסלאם בחוקה

סעיף 149 לחוקת 1923 קבע כי ”האסלאם היא דת המדינה, והערבית שפתה”. בשנת 1949 נקבע בהסתמך על סעיף זה כי להלכה המוסלמית מקום בחקיקה ובמשפט (אם כי רק לאחר החוק הקיים ותקדימים משפטיים). בשנת 1954, בעקבות מהפכת הקצינים החופשיים נחקקה חוקה חדשה ובה נוסף לסעיף 149 סעיף נוסף שקבע כי ”כל המצרים שווים בפני החוק ולהם אותן הזכויות ואותן החובות”. ב-1964 הפך סעיף 149 לסעיף 5 בחוקה וסעיף 2 הנוגע לשוויון נותק ממנו והפך לסעיף 34. ב-1971 בעקבות התחזקותן של תנועות איסלמיות קודם הסעיף למספר 2 והוא נוסח מחדש ”"האסלאם היא דת המדינה, הערבית שפתה וההלכה האיסלאמית מקור מרכזי לחקיקה”. מעמדו של סעיף 2 היה סלע מחלוקת מרכזי במשאל העם על החוקה המצרית החדשה לאחר ההפיכה במצרים (2011)
הערות שוליים

↑  חגי ארליך,מצרים האחות הבכירה - סדרת המזרח התיכון בימינו, האוניברסיטה הפתוחה, 2003, עמ' 118
↑  חגי ארליך, המזרח התיכון בין מלחמות־העולם, כרך 1, חלק 1, האוניברסיטה הפתוחה, עמ' 199-201
↑  הוועדה לניסוח החוקה החדשה במצרים הסכימה על נוסח 'מרוכך' לסעיף 2, המגדיר את "עקרונות ההלכה האסלאמית" כמקור המרכזי לחקיקה. בכך הוסר המכשול העקרוני המרכזי בדרך לניסוח הצעת החוקה והבאתה למשאל עם, יולי 2012
ערך זה הוא קצרמרבנושא מצרים ובנושא היסטוריה. אתם מוזמנים לתרום לוויקיפדיה ו.
זמן הזילות

| --- | --- |

עטיפת הספר
 
 מידע כללי
 מאת:  אנדז'יי ספקובסקי
 שפת המקור:  פולנית
 סוגה:  פנטזיה
 נושא:  גראלט מריוויה 
 מקום התרחשות:  Gors Velen, Korath desert, Thanedd Island, נילפגארד 
 הוצאה
 הוצאה:  SuperNOWA
 תאריך הוצאה:  1995
 מספר עמודים:  352
 סדרה
 סדרת ספרים:  המכשף
 ספר קודם:  דם האלפים
 הספר הבא:  טבילת האש
 קישורים חיצוניים
 מסת"ב:  מסת"ב 978-8375780666
 
זמן הזילות (או "עת הבוז", בפולנית: Czas pogardy, באנגלית: Time of Contempt) הוא ספר פנטזיה שנכתב על ידי הסופר הפולני אנדז'יי ספקובסקי, ויצא לאור לראשונה בשפה הפולנית ב-1995. זהו הספר השני בסאגת "המכשף", בת חמשת הספרים. קדם לו הספר "דם האלפים" מ-1994.
עלילה

הספר מתחיל בנקודה בה הסתיים הספר הקודם, בה הקוסמת ינפר מוונגרברג לוקחת תחת חסותה את סירי, "ילדת ההפתעה" של גראלט מריוויה, על מנת לסייע לה לשלוט בכוחות הקסם שלה. ינפר מעוניינת לקחתה אל בית הספר הגבוה לקוסמות "ארטוזה" הנמצא על האי ת'אנאד במטרה שתתחנך שם באמנות הקסם, בעוד שינפר עצמה נדרשת להגיע אל האי ת'אנאד על מנת להשתתף שם בכינוס קוסמים רב משמעות והרה-גורל.
עלילה > סירי וינפר בגורס ולן

גראלט נפגש עם עורך דין בשם קודרינגר על מנת שיסייע לו לגלות את זהותו של הקוסם המסתורי הרודף את סירי.
בינתיים, ינפר וסירי ממשיכות את מסען לעבר ארטוזה כאשר בדרך לשם הן עוצרות בעיר הנמל "גורס ולן" שבממלכת טמריה. בזמן שהיא נפגשת שם עם ידידה הוותיק, גמד בנקאי בשם מולנאר גיאנקארדי, מרשה ינפר לסירי להסתובב מעט בעיר, כאשר ילווה אותה גמד בשם פאביו, מאנשיו של מולנאר.
סירי ושותפה מטיילים בעיר להנאתם, ונתקלים במופע קרקס בכיכר העיר בו מוצג ויברן כלוא בכלוב לראווה. לרוע המזל מצליח הוויברן להשתחרר מכלובו, וסירי משתמשת בכוחות הקסם שלה על מנת להציל את המצב. השימוש בקסם לוכד את תשומת ליבן של שתי קוסמות: טיסאיה דה וורייס ומרגריטה לו-אנטיל, שתיהן מנהלות בכירות באקדמיית "ארטוזה". שתי הקוסמות טועות לחשוב שסירי היא אחת מתלמידותיהן שנשרה מבית הספר ומתכוונות להענישה. בסופו של דבר, מגיעה ינפר, לה היכרות קודמת עם שתי הקוסמות (עוד מהימים שינפר עצמה הייתה תלמידה בארטוזה, תחת חינוכה של טיסאיה) ומאשרת את סיפורם של סירי ופאביו. שלוש הקוסמות מגיעות יחד עם סירי לפונדק מקומי, שם, לצד שיחת חולין והחלפת זיכרונות מהעבר, דנות השלושה בעתידה של סירי בארטוזה. סירי, שמבינה כי במבצר ארטוזה תרגיש כאסירה, מחליטה לברוח מהפונדק על ידי גניבת סוס ורכיבה לכפר סמוך, שם נודע לה כי גראלט נמצא בו.
ינפר יוצאת על מנת למצוא את סירי, ומגלה את סירי וגראלט ביחד. גראלט, שכבר זמן רב לא התראה עם ינפר, מחליט ללוות אותה יחד עם סירי לעבר האי ת'אנאד.